Babelscape/SREDFM huggingface dataset:
Stranger in Moscow

Το Stranger in Moscow είναι το πέμπτο και τελευταίο single του Μάικλ Τζάκσον από το άλμπουμ "". Το τραγούδι κυκλοφόρησε παγκοσμίως τον Νοέμβριο του 1996, αλλά στις ΗΠΑ κυκλοφόρησε τον Αύγουστο του 1997. Το κομμάτι γράφτηκε από τον Τζάκσον το 1993, κατά τη διάρκεια της δίκης για την κατηγορία σεξουαλικής κακοποίησης ανηλίκων το 1993, ενώ ήταν στη Μόσχα, για συναυλίες του Dangerous World Tour.

Κατά τη διάρκεια της επίσκεψης του στη Μόσχα τον Σεπτέμβριο, ο Τζάκσον έγραψε το "Stranger in Moscow" που θα κυκλοφορούσε το 1995, ως κομμάτι του άλμπουμ "HIStory". Γράφθηκε σε μια στιγμή που ο Τζάκσον ένιωθε πολύ μόνος, πολύ μακριά από οικογένεια και φίλους, αν και μετά τις νυχτερινές συναυλίες, θαυμαστές στέκονταν έξω από το ξενοδοχείο του για να τον υποστηρίξουν. Το μουσικό βίντεο του κομματιού δείχνει τη ζωή 6 ατόμων, συμπεριλαμβανομένου του Τζάκσον, που έμειναν εγκλωβισμένοι από τον υπόλοιπο κόσμο. Οι εικόνες του βίντεο χρησιμοποιήθηκαν σε τηλεοπτικές διαφημίσεις.

Μετά την αρχική του κυκλοφορία, και χρόνια μετά τον θάνατο του καλλιτέχνη, το τραγούδι έλαβε κάποιες από τις καλύτερες κριτικές στην καριέρα του Τζάκσον. Πολλοί συνεργάτες του Τζάκσον και κριτικοί δηλώνουν ότι αποτελεί το καλύτερο τραγούδι του Τζάκσον.
Λίμνη Τσηκάμους

H Λίμνη Τσηκάμους ("Cheakamus") είναι λίμνη στο "πάρκο Γκαριμπάλντι" στα νοτιοανατολικά περίχωρα του Δήμου-θέρετρο Whistler στην Βρετανική Κολομβία. Έχει έκταση 5,7 τ.χλμ.. Είναι μια έκταση του άνω ποταμού "Τσηκάμους", με το ποτάμι να εισέρχεται σε αυτήν στο ανατολικό άκρο και να εξέρχεται στο δυτικό άκρο.

Το 2005, 40.000 λίτρα υδροξειδίου του νατρίου χύθηκαν στον ποταμό Cheakamus, με κατεύθυνση την εκβολή της λίμνης, ως συνέπεια τον εκτροχιασμό ενός τραίνου CN.
Μπρουμάνα

thumb|right|320px|Μια άποψη της Μπρουμάνα, Λίβανος.
Η Μπρουμάνα (αραβικά: برمانا, αγγλικά: Brummana) είναι πόλη του Λιβάνου στη διοικητική περιοχή Μετν (Metn). Βρίσκεται ανατολικά της Βηρυτού, με εντυπωσιακή θέα προς τη λιβανική πρωτεύουσα και τη θάλασσα της Μεσογείου. Η πόλη είναι σημαντικό τουριστικό και παραθεριστικό κέντρο, κατά τους θερινούς ιδίως μήνες, με Άραβες κυρίως τουρίστες από το Κουβέιτ, τα Ηνωμένα Αραβικά Εμιράτα και τη Σαουδική Αραβία.
Πρωτάθλημα Χόκεϊ επί πάγου Ισλανδίας

Το Πρωτάθλημα Χόκεϊ επί πάγου Ισλανδίας (ισλανδικά: "Íslandsmót karla í íshokkí"), γνωστό ως "Hertz-deild karla" για λόγους χορηγίας, είναι ένα Ισλανδικό πρωτάθλημα για ανδρικούς συλλόγους χόκεϊ επί πάγου. Στο Σύστημα πρωταθλημάτων χόκεϊ επί πάγου της Ισλανδίας, είναι το πρωταρχικό πρωτάθλημα της χώρας και διοργανώνεται από την Ισλανδική Ομοσπονδία Χόκεϊ επί Πάγου. Το πρωτάθλημα αποτελείται από 4 ομάδες (2017–18) και λειτουργεί με το σύστημα προώθησης και υποβιβασμού με την Β΄ Κατηγορία (Islandsmotid i ishokki karla Div II) από την περίοδο 2014–15.

Το πρωτάθλημα διοργανώθηκε για πρώτη φορά το 1991, από τρεις ομάδες. Το χόκεϊ επί πάγου πρωτοπαίχτηκε στην Ισλανδία περίπου το 1950, σε λίμνες και ποτάμια. Ο καιρός το καθιστούσε πολύ δύσκολο να παίξουν και έτσι το ισλανδικό χόκεϊ δεν αναπτύχθηκε για κάποιο χρονικό διάστημα. Το 1987 φτιάχτηκε η πρώτη πίστα που επέτρεπε τεχνητό πάγο και άλλη μια κατασκευάστηκε τρία χρόνια μετά. Το πρώτο κλειστό γήπεδο κατασκευάστηκε το 1997 και άλλο ένα το 2000. Οι αγωνιστικές περίοδοι διαρκούν συνήθως από τον Οκτώβριο μέχρι τον Μάρτιο (κανονική περίοδος και πλέι-οφ) με τις ομάδες να παίζουν 24 αγώνες η κάθε μία (κανονική περίοδος). Οι σύλλογοι της δεν έχουν δικαίωμα συμμετοχής στο νεοσύστατο Τσάμπιονς Χόκεϊ Λιγκ.

Από την έναρξη του Ισλανδικού Πρωταθλήματος το 1991, 4 ομάδες έχουν κερδίσει τον τίτλο: Σκάουταφελαγκ Άκουρεϊραρ (20), Σκάουταφελαγκ Ρέικιαβικουρ (5) και Ίσκνατλεϊκσφελαγκιδ Μπγιόρνιν (1) και Έσγια UMFK Ρέικιαβικ (1). Η τρέχουσα πρωταθλήτρια είναι η Σκάουταφελαγκ Άκουρεϊραρ, η οποία κέρδισε τον τίτλο την σεζόν 2017−18.
Λίμνη Γκαριμπάλντι

<br>


Η Λίμνη Γκαριμπάλντι ("Garibaldi") είναι μια αλπική λίμνη χρώματος τιρκουάζ στην Βρετανική Κολομβία του Καναδά, βρίσκεται 37 χιλιόμετρα (23 μίλια) βόρεια της Squamish και 19 χλμ (12 μίλια) νότια του Whistler. Η λίμνη βρίσκεται μέσα στο "πάρκο Γκαριμπάλντι" που έχει σαν κύρια χαρακτηριστικά βουνά, παγετώνες, μονοπάτια, δάση, λουλούδια, λιβάδεια και καταρράχτες.Το πάρκο είναι προστατευόμενη περιοχή άγριας φύσης. Τα μονοπάτια στην περιοχή αυτή θεωρούνται ως τα πιο όμορφα στη γη.
Λίμνη Σέρμπρουκ

<br>


Η Λίμνη Σέρμπρουκ ("Sherbrooke") είναι μια λίμνη στο "Εθνικό Πάρκο Yoho" στην Βρετανική Κολομβία του Καναδά. Η λίμνη συνορεύει στα δυτικά με το βουνό "Ogden" 2,695 μ. (8,842 π), στα βόρεια με το βουνό "Niles" 2,972 μ. (9,751 π), και στα ανατολικά με την κορυφή "Paget". Την λίμνη μπορεί να την προσεγγίσει κανείς ακολουθώντας ένα μονοπάτι πεζοπορίας τριών χιλιομέτρων που ξεκινάει από τον "υπερκαναδικό αυτοκινητόδρομο" απέναντι από την λίμνη "Wapta".

Η Λίμνη Σέρμπρουκ εξυπηρετεί ως σημείο πρόσβασης για ορειβασία στο "Waputik Icefield" και στο "Scott Duncan Hut".
Λίμνη Κουέσνελ

Η Λίμνη Κουέσνελ ("Quesnel") είναι μια λίμνη παγετώνων ή φιόρδ στην Βρετανική Κολομβία του Καναδά, και είναι πηγη του ποταμου "Κουέσνελ". Με μέγιστο βάθος 500 μέτρα (αν και το πραγματικό μέγιστο βάθος είναι άγνωστο), είναι η βαθύτερη λίμνη στην Βρετανική Κολομβία, οχι όμως και στον Καναδά, όπως συχνά ισχιρίζονται. Αυτή η διάκριση ανήκει στην λίμνη "Great Slave". Επίσης ισχιρίζονται οτι είναι η μεγαλύτερη λίμνη φιόρδ στον κόσμο.
Έμιλυ Ρόουζ

Η Έμιλυ Ρόουζ ("Emily Rose", Ρεντόν, Ουάσινγκτον, 2 Φεβρουαρίου 1981) είναι Αμερικανίδα ηθοποιός
They Don't Care About Us

Το They Don't Care About Us είναι το τέταρτο single από το άλμπουμ "", και κυκλοφόρησε στις 31 Μαρτίου 1996. Το τραγούδι παραμένει ένα από τα πιο αμφιλεγόμενα κομμάτια που σύνθεσε ποτέ ο Τζάκσον. Στις ΗΠΑ, τα μέσα κατηγόρησαν τον Τζάκσον για αντισημιτικούς στίχους, και ο Τζάκσον ζήτησε συγγνώμη και άλλαξε τους στίχους. Ο τραγουδιστής αντιμετώπισε ισχυρισμούς για αντισημιτισμό, δηλώνοντας ότι οι αξιολογητές παρερμήνευσαν τους στίχους, είτε ακούσια είτε ηθελημένα. Μουσικά, το κομμάτι είναι aggressive hip-hop και μιλά για τα κοινωνικά προβλήματα.

Για το τραγούδι γυρίστηκαν δύο βίντεο, με διευθυντή τον Σπαίκ Λι. Το πρώτο γυρίστηκε σε δύο μέρη της Βραζιλίας, στη φαβέλα Ντόνα Μάρτα του Ρίο ντε Τζανέιρο και στο Σαλβαδόρ, Μπαχία. Οι αρχές προσπάθησαν να απαγορεύσουν την παραγωγή, φοβούμενοι ότι θα χαλάσει την εικόνα τους, την περιοχή και τις προοπτικές διοργάνωσης των Ολυμπιακών Αγώνων του 2004. Από την άλλη, οι κάτοικοι της περιοχής ήταν ευχαριστημένοι να δουν τον τραγουδιστή, ελπίζοντας ότι τα προβλήματα τους θα γίνουν γνωστά στον κόσμο. Το δεύτερο βίντεο γυρίστηκε στη φυλακή και περιέχει σκηνές από αγώνες για τα ανθρώπινα δικαιώματα.

Εμπορικώς, το τραγούδι έγινε top ten hit σε όλες τις χώρες της Ευρώπης και έφθασε στην 1η θέση στη Γερμανία, όπου και έμεινε για 3 εβδομάδες. Στις ΗΠΑ, οι ραδιοφωνικοί σταθμοί ήταν απρόθυμοι να παίξουν την αμφιλεγόμενη σύνθεση - παρ´όλα αυτά, έφθασε στην 30η θέση του "Billboard" Hot 100.
Εντουάρ-Ανρί Αβρίλ

Ο Εντουάρ-Ανρί Αβρίλ ("Édouard-Henri Avril", 21 Μαΐου 1849 – 28 Ιουλίου 1928) ήταν Γάλλος ζωγράφος. Με το ψευδώνυμο Πωλ Αβρίλ εργάστηκε και ως εικονογράφος ερωτικής λογοτεχνίας. Πέθανε το 1928 στο Λε Ραινσύ (Le Raincy) στα ανατολικά προάστια του Παρισιού σε ηλικία 85 ετών.
Ferrari F40

Η Ferrari F40 ήταν ένα σπορ υπεραυτοκίνητο (supercar) υψηλών επιδόσεων, που κατασκευάστηκε από την ιταλική αυτοκινητοβιομηχανία Ferrari, με αφορμή τον εορτασμό των 40 χρόνων κατασκευής αυτοκινήτων από τη Ferrari, εξ ου και η ονομασία της. Το μοντέλο παρήχθη από το 1987 έως το 1992, στο Μαρανέλλο της Ιταλίας, σε 1.315 αντίτυπα, όλα αποκλειστικά στο χέρι, και κατά τη διάρκεια της παραγωγής της ήταν το ακριβότερο, ισχυρότερο και ταχύτερο αυτοκίνητο της Ferrari. Έως τα τέλη του 1989, ήταν και το ταχύτερο αυτοκίνητο παραγωγής σε παγκόσμια κλίμακα. Αντικαταστάθηκε τον Μάρτιο του 1995 από την Ferrari F50.
Αντουάν Φορκερέ

Ο Αντουάν Φορκερέ (γαλλ. Antoine Forqueray, Σεπτέμβριος 1671 – 28 Ιουνίου 1745) ήταν Γάλλος συνθέτης και βιρτουόζος εκτελεστής της βιόλας ντα γκάμπα. 

Γεννήθηκε στο Παρίσι και ήταν ο δεύτερος μιας σειράς μουσικών, που ξεκινά από τον πατέρα του Μισέλ Α΄ (1650-1714, οργανίστα) και περιλαμβάνει τον εξάδελφό του Μισέλ Β΄ (1681–1757, οργανίστα) και τους γιούς του Ζαν-Μπατίστ (1699–1782, βιολίστα) και Νικολά Ζιλ (1703–1761, οργανίστα). Χρημάτισε βασιλικός μουσικός στην αυλή του Λουδοβίκου ΙΔ΄ και μέχρι το 1710 έπαιζε μουσική συνοδευόμενος στο τσέμπαλο από τη σύζυγό του. Το 1730 αποσύρθηκε στην πόλη Mantes-la-Jolie, όπου και απεβίωσε το 1745. 

Ο γιος του, Ζαν-Μπατίστ εξέδωσε τα έργα του για βιόλα ντα γκάμπα το 1747, συμπεριλαμβάνοντας και μια εκδοχή για τσέμπαλο. 

Μαζί με τον Μαρέν Μαραί θεωρούνταν από τους συγχρόνους τους ως οι δύο μεγαλύτεροι βιρτουόζοι της βιόλας ντα γκάμπα.
Λίμνη Κάλαβεσι

H Λίμνη Κάλαβεσι είναι μια λίμνη στην Βόρεια Σαβόνια στην ανατολική Φινλανδία γύρω από την πόλη Κουόπιο. Σε συνδυασμό με τις λίμνες Σουβασβέσι, Γιουρουσβέσι, Μουουρουβέσι, Μελαβέσι και Ριισταβέσο, η Κάλαβεσι σχηματίζει ένα σύστημα λιμνών 890 τετραγωνικών χιλιομέτρων που ονομάζεται Ίσο-Κάλλα.
Λίμνη Πάιγιανε

Η Λίμνη Πάιγιανε (φινλανδικά: "Päijänne") είναι η 2η μεγαλύτερη λίμνη της Φινλανδίας με έκταση 1.080 τ.χλμ. . Η λίμνη καταλήγει στο Φινλανδικό κόλπο μέσω του ποταμού Κύμι. Τα κυριότερα νησιά από το βορρά προς νότο είναι τα "Vuoritsalo", "Muuratsalo", "Onkisalo", "Judinsalo", "Edessalo", "Taivassalo", "Haukkasalo", "Vehkasalo", "Mustassalo", "Virmailansaari" και "Salonsaari", με το μεγαλύτερο να είναι το "Virmailansaari".

Οι μεγαλύτερες πόλεις στις ακτές της λίμνης Πάιγιανε είναι η Γυβάσκυλα στον Βορρά και η Λάχτι στο Νότο.

Ένα υπόγειο υδραγωγείο, η "Σήραγγα Νερού Πάιγιανε" συνδέει τη λίμνη με το Ελσίνκι, παρέχοντας στην περιοχή νερό. Το βαθύτερο σημείο από κάθε άλλη λίμνη της Φινλανδίας βρίσκεται στην Πάιγιανε (95.3 m).
Φιλ Λαμάρ

Ο Φιλ Λαμάρ ("Phillip "Phil" LaMarr", 24 Ιανουαρίου 1967) είναι Αμερικανός ηθοποιός, κωμικός και ηθοποιός φωνής. Ένας από τα αρχικά μέλη του καστ της κωμικής σειράς "MADtv", είναι ακόμη γνωστός για το μικρό, αλλά αξιοσημείωτο ρόλο του ως Marvin στην ταινία "Pulp Fiction". Επιπλέον, είναι γνωστός για το δανεισμό της φωνής του στις σειρές κινουμένων σχεδίων: "Futurama", "Wow Wow Wubbzy", "Static Shock", "Samurai Jack", "Justice League", "Justice League Unlimited", "Transformers Animated", "Star Wars: The Clone Wars" αλλά και στα βιντεοπαιχνίδια: "Star Wars: Knights of the Old Republic", "Metal Gear Solid 2: Sons of Liberty", στη σειρά "Jak and Daxter", "Darksiders", "Final Fantasy XII", "Metal Gear Solid 4: Guns of the Patriots", "inFAMOUS" και τη σειρά "Mercenaries".
Γκρεγκόριο Αλλέγκρι

Ο Γκρεγκόριο Αλλέγκρι ("Gregorio Allegri", 1582 – 17 Φεβρουαρίου 1652) ήταν Ιταλός συνθέτης της Ρωμαϊκής Σχολής την περίοδο της Αναγέννησης. Ήταν αδελφός του συνθέτη Ντομένικο Αλλέγκρι και διετέλεσε ιερέας και τραγουδιστής -κάποιες πηγές μάλιστα αναφέρουν ότι ήταν καστράτος. Είναι γνωστός για τη μελοποίηση του 51ου Ψαλμού (ελλ. αρ. 50) που έχει επικρατήσει στην ιστορία ως "Miserere" του Αλλέγκρι.
Φραντσέσκο Άγιετς

Ο Φραντσέσκο Άγιετς ("Francesco Hayez", [franˈtʃesko ˈaːjets], 10 Φεβρουαρίου 1791 – 21 Δεκεμβρίου 1882) ήταν Ιταλός ζωγράφος, ηγετική μορφή κατά τη μετάβαση της ιταλικής ζωγραφικής από το Νεοκλασικισμό στο Ρομαντισμό στα μέσα του 19ου αιώνα. Δραστηριοποιήθηκε κυρίως στο Μιλάνο. Φιλοτέχνησε ιστορικά, θρησκευτικά και μυθολογικά έργα, επηρεασμένα από το ύφος του Ντελακρουά και του Ντελαρός, ενώ τα εξαίρετα πορτρέτα του συγκρίνονται με αυτά του Ενγκρ.
Nissan 370Z

Το Nissan 370Z (επίσημος κωδικός εργοστασίου: Z34) είναι ένα 2-πορτο και 2-θέσιο σπορ αυτοκίνητο που κατασκευάζεται από την ιαπωνική αυτοκινητοβιομηχανία Nissan, από το 2008. Αντικατέστησε το Nissan 350Z και αποτελεί την έκτη γενιά της θρυλικής σειράς «Ζ» που ξεκίνησε με το Datsun 240Z το 1969. Ειδικότερα στην Ιαπωνία διατίθεται ως Nissan Fairlady Z34. Χρησιμοποιείται ιδιαιτέρα στο Nissan GT Academy.
300px|thumb|left|Το σαλόνι του Nissan 370Z Z34 Coupe της αρχικής λεζάντας, με αυτόματο κιβώτιο.

Για πρώτη φορά κυκλοφόρησε στην ιαπωνική αγορά στις 1 Δεκεμβρίου 2008, και παράλληλα η αριστεροτίμονη εκδοχή του μοντέλου είχε αποκαλυφθεί στο Σαλόνι Αυτοκινήτου στο Λος Άντζελες στις 19 Νοεμβρίου 2008. Τελικώς, οι πρώτες πωλήσεις στις ΗΠΑ ξεκίνησαν τον Ιανουάριο του 2009 και στην Ευρώπη ξεκίνησαν τον Απρίλιο, ενώ τον Απρίλιο επίσης αποκαλύφθηκε και η καμπριολέ εκδοχή 370Z Roadster, που κυκλοφόρησε τον Αύγουστο στις ΗΠΑ και στη συνέχεια στην Ιαπωνία στις 15 Οκτωβρίου 2009, ενώ τον Ιανουάριο του 2010 έφτασε και στις ευρωπαϊκές αγορές.

Από τον κυβισμό του κινητήρα, που είναι 3.7 λίτρων V6 βενζίνης, προήλθε και το όνομα του μοντέλου: 370Z. Μέσα στο 2012, για τη σεζόν του 2013, το μοντέλο υπέστη μια εκτενή ανανέωση.
Βουλευτής

Βουλευτής (<αρχ. ελλ. "βουλεύομαι" "αποφασίζω") ονομάζεται ο εκπρόσωπος των ψηφοφόρων μιας χώρας που έχει εκλεχθεί για να την εκπροσωπήσει στο Κοινοβούλιο για ένα χρονικό διάστημα. 

Τα μέλη των κοινοβουλίων συνήθως σχηματίζουν ομάδες. Κάθε μία από αυτές τις ομάδες απαρρτίζεται από βουλευτές προερχόμενους από το ίδιο πολιτικό κόμμα.


Κατηγορία:Δημοκρατία
Λακμέ

Η Λακμέ (Lakmé) είναι όπερα τριών πράξεων του Λεό Ντελίμπ (Léo Delibes) σε γαλλικό λιμπρέτο των Εντμόντ Γκοντινέ και Φιλίπ Ζιλ. Ο Ντελίμπ συνέθεσε την όπερα την περίοδο 1881-1882 και έκανε πρεμιέρα στις 14 Απριλίου του 1883 στην Οπερά Κομίκ στο Παρίσι. Το έργο βασίστηκε στο μυθιστόρημα του Πιέρ Λοτί ""Ραραχού", γνωστό και ως "Ο Γάμος του Λοτί"" (1880), και η δράση τοποθετείται στη Βρετανική Ινδία στα μέσα του 19ου αιώνα. Η όπερα περιλαμβάνει το διάσημο "Ντουέτο των Λουλουδιών" ("Sous le dôme épais"), το οποίο ερμηνεύει στην Πρώτη Πράξη η Λακμέ, κόρη του ιερέα Νιλακάνθα, και η υπηρέτριά της Μάλικα, καθώς ετοιμάζονται να πάρουν το μπάνιο τους στον ιερό ποταμό. Μία άλλη γνωστή άρια της όπερας είναι το "Τραγούδι της Καμπάνας" ("L'Air des clochettes") που ακούγεται στη Δεύτερη Πράξη.

Όπως και άλλες γαλλικές όπερες εκείνης της εποχής, η "Λακμέ" αποτυπώνει την ατμόσφαιρα της Ανατολής, που ήταν στη μόδα κατά τα τέλη του 19ου αιώνα, και συμπλέει με άλλα οπερατικά έργα όπως τους ""Αλιείς μαργαριταριών" του Ζωρζ Μπιζέ και τον "Βασιλιά της Λαχόρης" του Ζυλ Μασνέ.
Ζεράρ Φιλίπ

Ο Ζεράρ Φιλίπ ("Gérard Philipe", πραγματικό όνομα: "Gérard Philip", 4 Δεκεμβρίου 1922 – 25 Νοεμβρίου 1959) ήταν Γάλλος ηθοποιός του θεάτρου και του κινηματογράφου.
Ντέιβιντ Χέρμαν

Ο Ντέιβιντ Χέρμαν (αγγλ. "David Herman", 20 Φεβρουαρίου 1967) είναι Αμερικανός ηθοποιός, κωμικός και ηθοποιός που δανείζει τη φωνή του. Είναι καλύτερα γνωστός ως μέλος του αρχικού καστ του "MADtv" και για το ρόλο του ως "Michael Bolton" στη ταινία "Office Space". Ακόμη, είναι γνωστός για τους ρόλους του σε τηλεοπτικά προγράμματα όπως το "Futurama" και το "King of the Hill", στα οποία δανείζει τη φωνή του.
Όλα τα πρωινά του κόσμου

Η γαλλική ταινία Όλα τα πρωινά του κόσμου (γαλλ. "Tous les matins du monde") γυρίστηκε το 1991 και είναι βασισμένη στο ομώνυμο βιβλίο του Πασκάλ Κινιάρ, ο οποίος σε συνεργασία με τον σκηνοθέτη Αλαίν Κορνώ έγραψε και το σενάριο. Παίζουν οι Ζαν-Πιέρ Μαριέλ, Ζεράρ Ντεπαρντιέ, Ανν Μπροσέ και Γκιγιώμ Ντεπαρντιέ.
Σι Εμ Πανκ

O Phillip Jack "Phil" Brooks (26 Οκτωβρίου 1978) είναι πρώην Αμερικανός παλαιστής και νυν MMA Fighter. Είναι γνωστός για την πορεία του στην εταιρεία πάλης WWE. Στα ρινγκ παλεύει ως CM Punk ("Σι Εμ Πανκ").

Είναι αναγνωρισμένος από το WWE ως ο μεγαλύτερης διάρκειας Πρωταθλητής WWE της σύγχρονης εποχής. Έχει αναδειχθεί 6 φορές παγκόσμιος πρωταθλητής, κερδίζοντας δύο φορές τον Τίτλο WWE, τρεις φορές τον Τίτλο Βαρέων Βαρών WWE και μία φορά τον Παγκόσμιο Τίτλο του Ring of Honor.

Είναι ο μόνος που έχει κερδίσει σε δύο αγώνες Money in the Bank σε δύο συνεχόμενες χρονιές και ο πρώτος παλαιστής που κέρδισε γρηγορότερα τον παγκόσμιο, ομαδικό και δευτερεύοντα τίτλο στο WWE, συγκεκριμένα μέσα σε 203 ημέρες.
Χρήστος Δέλλιος

Ο Χρήστος Δέλλιος ή Ζαχαροπλάστης (Βογδάντσα, 1869 - Κορυφή Ημαθίας, 1957) ήταν Έλληνας Μακεδονομάχος οπλαρχηγός και πρόκριτος της Γευγελής, γεννημένος στην Βογδάντσα.
εναλλ.=Προτομή|μικρογραφία|Προτομή του Χρήστου Δέλλιου στην Κορυφή Ημαθίας, φιλοτεχνημένη από τον Αθ. Μηνόπουλο.
Μπσαρί

thumb|right|300px|Μπσαρί: Προτομή του Λιβανέζου ποιητή Χαλίλ Γκιμπράν μπροστά στο σπίτι που γεννήθηκε.
Το Μπσαρί (Αραβικά: بْشَرِّيْ, αγγλικά: Bsarri ή Bcharre) είναι πόλη του βορείου Λιβάνου, δίπλα στην εκπληκτικής ομορφιάς «Ιερή Κοιλάδα» (Ουάντι Καντίσα, Wadi Qadisha) και σε υψόμετρο 1.950 μέτρων. Είναι παραθεριστικό κέντρο, πολύ κοντά στους περίφημους κέδρους του Λιβάνου στο Δάσος των Κέδρων του Θεού.
Οιβώτας ο Δυμαίος

Ο Οιβώτας ο Δυμαίος (Οἰβώτας σημαίνει «βοσκός προβάτων») ήταν αρχαίος ολυμπιονίκης. 

Γιος του Οινία από την Αρχαία Δύμη της Αχαΐας, νίκησε στην 6η Ολυμπιάδα το 756 π.Χ. και σύμφωνα με τον μύθο στην πατρίδα του για να τον τιμήσουν έστησαν άγαλμά του. Ο Οίβωτας όμως δεν έμεινε ικανοποιημένος από τα βραβεία που πήρε αλλά και από τις τιμές που του απέδωσαν οι συμπολίτες του και καταράστηκε όλους τους Αχαιούς να μην ξανακερδίσουν σε Ολυμπιακούς Αγώνες. Η κατάρα του έπιασε και κράτησε τριακόσια χρόνια, μέχρι που οι Αχαιοί ζήτησαν χρησμό από το Μαντείο των Δελφών. Έτσι οι Αχαιοί επιπλέον έστησαν άγαλμά του στην Άλτι της Ολυμπίας το 456 π.Χ.. Τότε ήταν, πάντα σύμφωνα με τον μύθο, που κέρδισε ο Σώστρατος ο Πελληνεύς στο στάδιο παίδων. Στο εξής, όσοι Αχαιοί αγωνίζονταν στην Ολυμπία θυσίαζαν πρώτα στο άγαλμα του Οίβωτα και, αν νικούσαν, στεφάνωναν το άγαλμά του.
Ντέιρ ελ Καμάρ

Το Ντέιρ ελ Καμάρ (αραβικά:دير القمر, αγγλικά: Deir el Qamar), είναι χωριό του νοτιοκεντρικού Λιβάνου, πέντε χιλιόμετρα από την πόλη Μπεϊτεντίν (Beiteddine), κτισμένο σε υψόμετρο 850 μέτρων, με πέτρινα σπίτια και κόκκινες κεραμοσκεπές. Η ονομασία της πόλης σημαίνει «Μοναστήρι της Σελήνης», αφού η σελήνη ήταν σύμβολο της παγανιστικής λατρείας των Φοινίκων. Ο πληθυσμός αποτελείται στην πλειοψηφία του από Μαρωνίτες Χριστιανούς, με μια μικρή εκπροσώπηση Δρούζων.
Ντονγκ Χόι

250px|thumb|right|Ντονγκ Χόι
Η Ντονγκ Χόι είναι πόλη του Βιετνάμ, πρωτεύουσα της επαρχίας του Κουάνγκ Μπιν (Quang Binh). Η πόλη βρίσκεται 486 χιλιόμετρα νότια του Ανόι, 1238 χλμ βόρεια της Σαϊγκόν. Ο πληθυσμός είναι 103.988 (2009), η περιοχή έχει έκταση 154,55 τ.χλμ. Η τοπική οικονομία στηρίζεται στη βιομηχανία και τον τουρισμό.

Το Εθνικό Πάρκο Φονγκ Να - Κε Μπανγκ βρίσκεται βόρεια της Ντονγκ Χόι. Υπάρχουν πολλές σπηλιές σε αυτό το πάρκο, το οποίο ανακηρύχθηκε Μνημείο Παγκόσμιας Κληρονομιάς το 2003. Υπάρχουν πολλά σπάνια ζώα σε αυτό.

Η πόλη διαθέτει αεροδρόμιο, (Αεροδρόμιο Ντονγκ Χόι). Τον Αύγουστο του 2006 ξεκίνησε η ανοικοδόμησή του και τον Μάιο του 2008 ξεκίνησε η λειτουργία του. Σήμερα εξυπηρετεί σύνδεση με το Ανόι και το Χο Τσι Μιν (πόλη).
Renault Clio

Το Renault Clio είναι σουπερμίνι αυτοκίνητο της κατηγορίας Β, που παράγεται από τη γαλλική αυτοκινητοβιομηχανία Renault. Η πρώτη γενιά του μοντέλου παρουσιάστηκε τον Ιούνιο του 1990 και σήμερα βρίσκεται στην πέμπτη γενιά του. Από την αρχή της καριέρας του, αποτέλεσε ένα από τα κορυφαία σε πωλήσεις μοντέλα στην Ευρώπη και από το 2013 είναι ο ηγέτης στην κατηγορία Β στην Ευρώπη. Επίσης, το Renault Clio είναι το ένα από τα 3 μόλις αυτοκίνητα που έχουν κερδίσει 2 φορές το τίτλο του Αυτοκινήτου της Χρονιάς, καθώς κατέκτησε το βραβείο το 1991 και το 2006 - τα άλλα δύο μοντέλα είναι το Volkswagen Golf και το Opel Astra.

Ειδικότερα στην Ιαπωνία, το Clio πωλείται ως Lutecia (ルノー ルーテシア / Runō Rūteshia), επειδή η Renault δεν έχει δικαίωμα χρήσης του ονόματος Clio στην Ιαπωνία διότι το είχε κατοχυρώσει νωρίτερα η Honda. Για την ακρίβεια, το 1984 η Honda ίδρυσε ένα ακόμα δίκτυο αντιπροσωπειών (είχε προηγηθεί το 1978 το δίκτυο Honda Verno) με το όνομα Honda Clio. Μάλιστα από το 2000 το Lutecia διατίθεται στη χώρα αυτή από τους εμπόρους της Nissan, στα πλαίσια των κοινών δραστηριοτήτων του ομίλου Renault - Nissan. Το όνομα Lutecia προήλθε από τη Λουτέτια, που ήταν ρωμαϊκή πόλη, προκάτοχος του σημερινού Παρισιού. Επίσης, το όνομα Clio προήλθε από την Κλειώ, την Μούσα της Ιστορίας στην ελληνική μυθολογία.
Κίτρος

[[Γκρέιπφρουτ]]
Η "Κίτρος" ("Citrus") είναι γένος καρποφόρων δέντρων, στο οποίο ανήκουν η λεμονιά, η μανταρινιά, η κιτριά, η πορτοκαλιά, η νεραντζιά, όπως και άλλα είδη εσπεριδοειδών. Η λέξη «Κίτρος» όπως και η λέξη «κίτρο», που αφορά συγκεκριμένο είδος εσπεριδοειδούς, προέρχεται από τα λατινικά ("citrus") και πιο συγκεκριμένα από τη γλώσσα των Ετρούσκων. Το γένος "Κίτρος" πιθανολογείται ότι προέρχεται από τη νοτιοανατολική Ασία και πιο συγκεκριμένα σε μια περιοχή που σήμερα εμπερικλείεται στη βορειοανατολική Ινδία στο Μιανμάρ και στην επαρχία Γιουνάν της Κίνας.
Κάρλο Τζεζουάλντο

Ο Κάρλο Τζεζουάλντο ("Carlo Gesualdo da Venosa", 8 Μαρτίου 1566 – 8 Σεπτεμβρίου 1613) ήταν πρίγκιπας της Βενόζα και κόμης της Κόντσα. Ως συνθέτης είναι περισσότερο γνωστός από τα έντονα εκφραστικά μαδριγάλια και τα κομμάτια θρησκευτικής μουσικής όπου χρησιμοποιείται μία χρωματική γλώσσα που δεν ακούστηκε ξανά μέχρι τα τέλη του 19ου αιώνα. Το πιο γνωστό γεγονός της ζωής του είναι η βίαιη δολοφονία της πρώτης του συζύγου και του αριστοκράτη εραστή της όταν τους έπιασε επ' αυτοφώρω.
Πλουτώνιο-239

Το Πλουτώνιο-239 είναι ένα ισότοπο του πλουτώνιου. Είναι το αρχικό εύσχιστο ισότοπο που χρησιμοποιείται για την παραγωγή των πυρηνικών όπλων, αν και το ουράνιο-235 έχει χρησιμοποιηθεί επίσης και είναι αυτήν την περίοδο το δευτεροβάθμιο ισότοπο. Το πλουτώνιο-239 είναι επίσης ένα από τα τρία κύρια ισότοπα που καταδεικνύονται χρησιμοποιήσιμα ως καύσιμα στους πυρηνικούς αντιδραστήρες, μαζί με το ουράνιο-235 και το ουράνιο-233. Το πλουτώνιο-239 έχει ημιζωή 24.100 ετών.
You Are Not Alone

Το You Are Not Alone, το οποίο κυκλοφόρησε τον Αύγουστο του 1995, είναι το δεύτερο single από το άλμπουμ "". Αυτή η R&B μπαλάντα γράφτηκε από τον Ρ. Κέλλι ως απάντηση σε δύσκολες στιγμές της προσωπικής του ζωής. Τότε έδωσε ένα demo στον Τζάκσον, στον οποίο άρεσε το κομμάτι και αποφάσισε να το παράγει με τον Κέλλι. Ωστόσο, το κομμάτι έγινε θέμα δύο αγωγών λογοκλοπής από δύο Βέλγους μουσικοσυνθέτες.

Οι περισσότερες κριτικές του "You Are Not Alone" ήταν θετικές, αν και δεν πέτυχε ομόφωνο έπαινο. Το κομμάτι έλαβε υποψηφιότητες για Γκράμι και American Music Award. Το αντίστοιχο μουσικό βίντεο, στο οποίο γυρίστηκαν ο Τζάκσον και η Λίσα Μαρί Πρίσλεϊ (τότε-σύζυγος του Τζάκσον) έγινε αξιοσημείωτο για τις σκηνές του ημίγυμνου.

Εμπορικώς, το κομμάτι είχε σημαντική επιτυχία. Μπήκε στο Βιβλίο των Ρεκόρ Γκίνες καθώς ήταν το πρώτο τραγούδι στην ιστορία του "Billboard" Hot 100 που έκανε το ντεμπούτο του στη 1η θέση - αργότερα έγινε πλατινένιο στις ΗΠΑ, από την RIAA. Το τραγούδι έφθασε στις καλύτερες θέσεις σημαντικών τσαρτ. Το "You Are Not Alone" ήταν το τελευταίο number one hit του Μάικλ Τζάκσον στις ΗΠΑ κατά τη διάρκεια της ζωής του. Ήταν επίσης το 800ο number one hit στο Billboard Hot 100 Pop Singles Chart.
Τζένη Μαρκάκη

Η Τζένη Μαρκάκη γεννήθηκε στην Αθήνα το 1939 και σπούδασε χαρακτική και καλλιτεχνική τυπογραφία στην ΑΣΚΤ δίπλα στον Κ. Γραμματόπουλο. 

Ασχολείται κυρίως με την έγχρωμη ξυλογραφία. Από το 1967 κι έπειτα έχει συνεχή καλλιτεχνική δράση, με 8 ατομικές και πάμπολλες ομαδικές εκθέσεις στο ενεργητικό της. 

Δίδαξε επί 30 χρόνια στη μέση εκπαίδευση και έχει εικονογραφήσει παιδικά βιβλία και άλλα έντυπα. Είναι έφορος Χαρακτικής στο Επιμελητήριο Εικαστικών Τεχνών Ελλάδας και με αυτή την ιδιότητα διοργάνωσε τη μεγάλη έκθεση «Πανόραμα Ελληνικής Χαρακτικής» στο χώρο της Τεχνόπολης του Δήμου Αθηναίων το Δεκέμβριο του 2008.
Αναστάσιος Σαμαράς

Ο Αναστάσιος Σαμαράς ήταν ιατρός και υφυπουργός κοινωνικών υπηρεσιών στην Κυβέρνηση Μαρκεζίνη.
Renault Twingo

Το Renault Twingo είναι αυτοκίνητο πόλης της κατηγορίας Α και κατασκευάζεται από τη γαλλική αυτοκινητοβιομηχανία Renault. Η πρώτη γενιά του παρουσιάστηκε τον Σεπτέμβριο του 1992 στην Διεθνή Έκθεση του Παρισιού και λανσαρίστηκε στην ηπειρωτική Ευρώπη τον Απρίλιο του 1993, ενώ παρήχθη έως τον Αύγουστο του 2007. Η δεύτερη γενιά του μοντέλου κυκλοφόρησε τον Ιούνιο του 2007. Κύρια χαρακτηριστικά του, διαχρονικά, είναι η πολυμορφικότητά του και η πολύ καλή εκμετάλλευση χώρων σε σχέση με το μέγεθός του, σε συνδυασμό πάντα με το πρωτοποριακό του ντιζάιν. Τον Μάρτιο του 2014 στο Σαλόνι της Γενεύης παρουσιάστηκε η τρίτη γενιά του, που κυκλοφορεί αποκλειστικά ως 5-πορτο και με τη διάταξη «κινητήρας πίσω, πίσω κίνηση», σε αντίθεση με το «όλα εμπρός» των 2 πρώτων γενεών του.

Το όνομα του μοντέλου προήλθε από το συνδυασμό των λέξεων: «Twist», «Swing» και «Tango».
Χαράλαμπος Παναγιωτόπουλος

Ο Χαράλαμπος Παναγιωτόπουλος (1901-1983) ήταν Έλληνας νομικός.
Γεώργιος Αλεξιάδης

Ο Γεώργιος Αλεξιάδης (18 Δεκεμβρίου 1911 - 1999) ήταν Έλληνας δικηγόρος, βουλευτής, ευρωβουλευτής και υπουργός απασχολήσεως στην Κυβέρνηση Μαρκεζίνη.
Απόστολος Παπαγεωργίου

Ο Απόστολος Παπαγεωργίου (1906- 9 Σεπτεμβρίου 1982) ήταν υπουργός Ενεργείας στην Κυβέρνηση Μαρκεζίνη και ευρωβουλευτής με το Κόμμα Προοδευτικών από τον Οκτώβριο του 1981 μέχρι το θάνατό του το Σεπτέμβριο του 1982.
Κανάλι Σαιν-Μαρτέν

Το Κανάλι Σαιν-Μαρτέν (Canal St. Martin) είναι μια διώρυγα μήκους πέντε χιλιομέτρων στα ανατολικά του Παρισιού. Διανοίχτηκε το 1825 και αποτελεί την πιο σύντομη διαδρομή προς τον Σηκουάνα. Η περιοχή της διώρυγας, με τις παλιές σιδερένιες γέφυρες των πεζών, τις γραφικές αποβάθρες και τις δενδροστοιχίες στις δυο πλευρές της, αλλά και τα παλιά σπίτια, τις αποθήκες, τις ταβέρνες και τα καφενεία, θυμίζουν τις παλιές εργατικές γειτονιές του 19ου αιώνα. Σήμερα, η περιοχή του καναλιού είναι τόπος περιπάτου και διασκέδασης συγγραφέων, καλλιτεχνών και τουριστών (Μετρό: Ζορές ή Γκονκούρ).

Στο βόρειο άκρο του καναλιού βρίσκεται η ροτόντα Μπαριέρ ντε λα Βιλέτ, ένα φυλάκιο διοδίων του 18ου αιώνα, σχεδιασμένη σε νεοκλασικό ρυθμό από το Γάλλο αρχιτέκτονα Νικολά Λεντού (Nicolas Ledoux, 1736 – 1806) , γύρω στο 1780. Η γραφική αποβάθρα Βαλμί ( Quai de Valmy) οδηγεί σε ένα φράγμα του καναλιού, με μια εντυπωσιακή σιδερένια γέφυρα πεζών, το σπίτι του επιστάτη και παλιούς φανοστάτες. 

Σε κοντινή απόσταση, βρίσκεται το Νοσοκομείο Σαιν-Λουί, με την πέτρινη αψιδωτή είσοδό του, που ιδρύθηκε το 1607 από το βασιλιά Ερρίκο Δ΄ των Βουρβόνων για να περιθάλψει τα θύματα της πανούκλας. Πάνω από το κανάλι δημιουργήθηκε, τη δεκαετία του 1860, ένας κήπος, στην άκρη του οποίου υπάρχει ένα άγαλμα ενός νέου κοριτσιού που πουλά λουλούδια.
Στυλιανός Κορρές

Ο Στυλιανός Κορρές (1910 - 1 Οκτωβρίου 1989) ήταν Έλληνας πανεπιστημιακός.
Εχούντ Αβριέλ

Ο Εχούντ Αβριέλ (1917- 27 Αυγούστου 1980) υπήρξε σιωνιστής, διπλωμάτης και πολιτικός του Ισραήλ. Διετέλεσε μέλος της Κνεσέτ μεταξύ 1955 και 1957.
Πυραμίδα της Νεφερουπτά

Η Πυραμίδα της Νεφερουπτά είναι ο τάφος της Νεφερουπτά. Βρίσκεται κοντά στην πυραμίδα του Αμενεμχέτ Γ'. Ανακαλύφτηκε το 1955 από τον Ναγκίμπ Φαράγκ.
Γκαντ Μπεκ

Ο Γκαντ Μπεκ (γερμ. "Gad Beck") (30 Ιουνίου 1923-24 Ιουνίου 2012) ήταν Γερμανός Εβραίος που αγωνίστηκε στην αντίσταση κατά των Ναζί. Επέζησε του Ολοκαυτώματος και δημοσίευσε την αυτοβιογραφία του, για την οποία έγινε ευρύτερα γνωστός.
Ρανταούτσι

Η Ρανταούτσι ("Rădăuți" ρουμανική [rədəˈut͡sʲ]) είναι πόλη της Ρουμανίας, στο ΒΑ. τμήμα της χώρας, κοντά στα σύνορα με την Ουκρανία, του νομού Σουτσεάβα με πληθυσμό περίπου τους 28.000 κατοίκους. Στη πόλη αυτή υφίσταται μεγάλη εβραϊκή κοινότητα.
Φράντισεκ Κούπκα

Ο Φράντισεκ Κούπκα (František Kupka, 23 Σεπτεμβρίου 1871 – 24 Ιουνίου 1957) ήταν Τσέχος ζωγράφος και γραφίστας, ένας από τους πρωτεργάτες της αφηρημένης και της ανεικονικής τέχνης στην Ευρώπη κατά τον 20ό αιώνα.
Ραστ

Η Ραστ είναι παρόχθια κωμόπολη της Ρουμανίας, στο νομό Ντολζ, στα σύνορα με τη Βουλγαρία, με πληθυσμό περίπου 4.000 κατοίκους. 

Η πόλη έγινε ευρύτερα γνωστή από τη μεγάλη πλημμύρα που υπέστη το 2006 όταν υπερχείλισε ο ποταμός Δούναβης, όπου όλος σχεδόν ο πληθυσμός της περιοχής μετακινήθηκε και εκατοντάδες νοικοκυριά καταστράφηκαν.
Νταλάτ

Το Νταλάτ, με πληθυσμό 206.105 το 2009 (βιετν. Đà Lạt) είναι η πρωτεύουσα της Επαρχίας Λαμ Ντονγκ στο Βιετνάμ. Βρίσκεται σε υψόμετρο 1.500 μέτρων και αποτελεί δημοφιλή τουριστικό προορισμό.

Αξιοθέατα της πόλης είναι τα δάση με πεύκα και κατιφέδες που ανθίζουν κατά το χειμώνα. Το εύκρατο κλίμα της περιοχής έρχεται σε αντίθεση με το γενικότερο τροπικό κλίμα του Βιετνάμ. Η πόλη είναι επίσης γνωστή για την επιστημονική έρευνα στον τομέα της βιοτεχνολογίας και της πυρηνικής φυσικής.

Λόγω του κλίματός του, το Νταλάτ εφοδιάζει με αγροτικά προϊόντα όλο το Βιετνάμ, όπως για παράδειγμα το λάχανο και το κουνουπίδι, ενώ η ανθοβιομηχανία περιλαμβάνει κυρίως υδραγεία (βιετν. cẩm tú cầu) και ελίχρυσον (βιετν. hoa bất tử). Η βιομηχανία ζαχαροπλαστικής προσφέρει μια ευρεία ποικιλία mứt, γλυκίσματος από φρούτα όπως φράουλες, μούρα, γλυκοπατάτες και τριαντάφυλλο.
Ρομαίν Ρολάν

Ο Ρομαίν Ρολάν ("Romain Rolland", 29 Ιανουαρίου 1866 – 30 Δεκεμβρίου 1944) ήταν Γάλλος συγγραφέας — μυθιστοριογράφος, δραματουργός, δοκιμιογράφος και ιστορικός της τέχνης, γνωστότερος για το πολύτομο μυθιστόρημά του "Ζαν Κριστόφ". Ο Ρολάν τιμήθηκε με το Βραβείο Νόμπελ Λογοτεχνίας το 1915.
Μεντόσα

Η Μεντόσα (ισπ. "Mendoza") είναι μια πόλη της δυτικής Αργεντινής και πρωτεύουσα της ομώνυμης επαρχίας. Η πόλη βρίσκεται στις πλαγιές του Πιεμόντε των Άνδεων και καταλαμβάνει 57 χλμ² ενώ ολόκληρη η μητροπολιτική περιοχή, γνωστή ως Μεγάλη Μεντόσα (Gran Mendoza), εκτείνεται σε 168 χλμ².

Η απογραφή του INDEC (Εθνικό Ινστιτούτο Στατιστικής και Απογραφής) το 2010 ανέγραψε 114.822 κατοίκους όσον αφορά τον δήμο της Μεντόσα οι οποίοι αθροιζόμενοι στους 848.660 κατοίκους της Μεγάλη Μεντόσα, σύμφωνα με παλαιότερη απογραφή του 2001, την καθιστούν τον τέταρτο μεγαλύτερο οικισμό της χώρας. Ο δήμος, αποτελείται εξ ολοκλήρου από την εδαφική έκταση που ήταν παλαιότερα γνωστή ως Πρωτεύουσα-Διαμέρισμα (Μεντόσα) - Departamento Capital (Mendoza).

Στον δήμο της Μεντόσα η τάση εξέλιξης του πληθυσμού είναι σχεδόν ουδέτερη γιατί δεν υπάρχει διαθέσιμος χώρος για την κατασκευή νέων κατοικιών. Η κατάσταση αυτή επιδεινώνεται από το γεγονός ότι πολλές πλούσιες οικογένειες επιλέγουν να ζουν εκτός κέντρου της πόλης , αυξάνοντας τον πληθυσμό του πολεοδομικού συγκροτήματος της Μεγάλης Μεντόσα.

Το σχέδιο της σημερινής πόλης προέκυψε από μια νέα ρύθμιση που έγινε το 1863, μετά τον σεισμό του 1861, από τον Γάλλο μηχανικό Χούλιο Χερόνιμο Μπαλοφέ (Julio Gerónimo Balloffet) και συνίσταται στη στρατηγική επιλογή κατασκευής ενός κεντρικού πολεοδομικού τετραγώνου που περιβάλλεται από αλλα τέσσερα μικρότερα.

Η οικονομική δραστηριότητα συνδέεται με τη βιομηχανία (παραγωγή κρασιού, τροφίμων και ποτών) και την εξόρυξη και διύλιση πετρελαίου. Είναι επίσης σημαντικό τουριστικό και πανεπιστημιακό κέντρο.
Θάψακος

Η Θάψακος ή Αμφίπολις ήταν αρχαία πόλη της Συρίας, η οποία επανιδρύθηκε ως ελληνιστική αποικία.

Τόσο ο Στέφανος Βυζάντιος όσο και ο Αππιανός ("Συριακή," 57), αποδίδουν την κτίση της αποικίας στον Σέλευκο Α΄ Νικάτορα, ο οποίος μετέφερε εκεί αποίκους από την Αμφίπολη της Μακεδονίας. Οι Μακεδόνες άποικοι εγκαταστάθηκαν στην παλαιότερη και με μακρόβια ιστορία πόλη Θάψακο, δίνοντάς της το όνομα της γενέτειράς τους. Η μακεδονική ονομασία δεν επικράτησε για πολύ. 

Οι Σύροι την έλεγαν και Τούρμεδα. Δεν αποκλείεται η πόλη να είχε μετονομαστεί στους ρωμαϊκούς χρόνους σε "Αθίς" και στους βυζαντινούς σε "Νεοκαισάρεια". 

Η τοποθεσία της πόλεως ακόμη αμφισβητείται, πιθανώς ταυτίζεται με τη σημερινή Dibsi Faraj της περιφέρειας Χαλεπίου της Συρίας.
Alytus Arena

Η Alytus Arena είναι ένα κλειστό στάδιο, που βρίσκεται στο Αλύτους της Λιθουανίας. Εγκαινιάστηκε το 1981. Η ανοικοδόμησή του ξεκίνησε το 2009 και ολοκληρώθηκε στα τέλη του 2010. Το στάδιο άνοιξε επίσημα στις 12 Φεβρουαρίου 2011 και έχει χωρητικότητα 5.500 ατόμων. Το στάδιο θα φιλοξένησε τα παιχνίδια του 3ου Ομίλου του Ευρωμπάσκετ 2011 από 31 Αυγούστου έως 5 Σεπτεμβρίου 2011.
Βραβεία Nebula

Τα Βραβεία Nebula απονέμονται ετησίως από τη μη κερδοσκοπική οργάνωση "Science Fiction and Fantasy Writers of America" (SFWA) στο καλύτερο μυθιστόρημα επιστημονικής φαντασίας/φαντασίας που εκδόθηκε στις Ηνωμένες Πολιτείες Αμερικής κατά τη διάρκεια της προηγούμενης χρονιάς. Δεν υπάρχει χρηματικό έπαθλο που να σχετίζεται με το βραβείο. Αντίθετα στον νικητή απονέμεται μια διαφανής κατασκευή, η οποία περιέχει ένα ενσωματωμένο σπειροειδές νεφέλωμα με γκλίτερ και πολύτιμους λίθους κομμένους με τέτοιο τρόπο, ώστε να μοιάζουν με πλανήτες.
Κάρελ Σκρέτα

Ο Κάρελ Σκρέτα ("Karel Škréta", Πράγα 1610 – 30 Ιουλίου 1674) ήταν Τσέχος ζωγράφος, ένας από τους πιο σημαντικούς εκπροσώπους της μπαρόκ ζωγραφικής στη χώρα του. Πήρε μαθήματα ζωγραφικής κοντά στους καλλιτέχνες της βασιλικής Αυλής. Σπούδασε στη Σαξωνία και την Ιταλία. Είναι γνωστός κυρίως για τις έξοχες προσωπογραφίες του.

Στο διάστημα που ήταν στη Ρώμη, ο Σκρέτα συγκατοικούσε με τον αναγνωρισμένο Γερμανό ακουαρελίστα ζωγράφο Willem Bouwer (1607 – 1640). Έγινε μέλος της περίφημης κλίκας καλλιτεχνών Bentvueghels (ολλανδικά: «Πουλιά του ενός Φτερού»), μιας ομάδας Ολλανδών και Φλαμανδών κυρίως ζωγράφων, που έδρασαν στη Ρώμη μεταξύ των ετών 1620 και 1720. Ο Σκρέτα ήταν δάσκαλος του ζωγράφου από την Πράγα Γιόχαν Γκέοργκ Χάινς (Johann Georg Heinsch, 1640-1713). 

Από το 1638, ο Σκρέτα έζησε στην Πράγα, όπου εργάστηκε στους βωμούς πολλών εκκλησιών, μεταξύ των οποίων και της Εκκλησίας της Παναγίας του Τυν (Church of Our Lady in front of Týn) στην Πράγα. Σήμερα, μια αναμνηστική πλάκα σηματοδοτεί το σπίτι στην παλιά πόλη της Πράγας, όπου γεννήθηκε ο Σκρέτα. 

Ανάμεσα στα πιο γνωστά έργα του Κάρελ Σκρέτα περιλαμβάνονται: «Η γέννηση του Αγίου Βενσεσλάου» (1640), «Πορτρέτο του μαθηματικού και της γυναίκας του» (περ. 1640), «Πορτρέτο ενός άντρα με μακριά ξανθιά μαλλιά» (1630 – 1640), «Αγία Αικατερίνη, προστάτιδα της φιλοσοφίας», «Ο Ντιονίζιο Μιζερόνι και η οικογένειά του» (1653), «Διδώ και Αινείας» (περ. 1670).
Αλέκος Αλέκου

Ο Αλέκος Αλέκου είναι Κύπριος ποδοσφαιριστής που αγωνίζεται στη θέση του επιθετικού και τη φετινή περίοδο αγωνίζεται στη ΦΚ Τζαζ.
Αλεσσάντρο Σκαρλάττι

Ο Αλεσσάντρο Σκαρλάττι (ιτ. Alessandro Scarlatti, 2 Μαΐου 1660 – 24 Οκτωβρίου 1725) ήταν Ιταλός συνθέτης της εποχής μπαρόκ. Έγραψε πλήθος όπερες και καντάτες δωματίου, ενώ θεωρείται ο «πατέρας» της Ναπολιτάνικης όπερας. Οι γιοί του, Ντομένικο και Πιέτρο Φίλιππο έγιναν επίσης γνωστοί συνθέτες.
Σοφία Φιλιππίδου

Η Σοφία Φιλιππίδου (Θεσσαλονίκη 21 Οκτωβρίου 1948) είναι Ελληνίδα ηθοποιός, σκηνοθέτης και συγγραφέας.
Ιωάννης Γεννατάς

Ο Ιωάννης Γεννατάς (1777-1847) διετέλεσε Υπουργός επί του Δικαίου (δικαιοσύνης) κατά την περίοδο 1829-1831.

Στα πρώτα χρόνια της σύστασης του Ελληνικού κράτους, αμέσως μετά την Ελληνική επανάσταση, επιλέχθηκε από τον ίδιο τον Ιωάννη Καποδίστρια για την οργάνωση και λειτουργία της Δικαιοσύνης. Είχε σπουδάσει στο εξωτερικό και ήταν δικηγόρος στην Κέρκυρα. Θεωρείται από τους θεμελιωτές του ελληνικού δικαίου, το οποίο αποτελεί σύζευξη του Βυζαντινού και του Εθιμικού Δικαίου, με ξένες επιρροές. Υπήρξε μέλος του «Πανελληνίου» (βουλευτικού σώματος) και υπουργός επί του Δικαίου.
Τζον Πωλ Τζόουνς

Ο Τζον Πωλ Τζόουνς ("John Paul Jones", 6 Ιουλίου 1747 - 18 Ιουλίου 1792) ήταν ο πρώτος γνωστός αγωνιστής του Αμερικανικού Ναυτικού κατά την Αμερικανική Επανάσταση. Αν και έκανε εχθρούς μεταξύ της αμερικανικής πολιτικής ελίτ, οι ενέργειές του στα βρετανικά ύδατα κατά τη διάρκεια της επανάστασης, τού χάρισαν διεθνή φήμη. 

Κατά τη διάρκεια της σύγκρουσής του με το βρετανικό πολεμικό πλοίο "Σέραπις" (HMS Serapis), ο Τζόουνς έδωσε τη θρυλική απάντηση στο αίτημα του Βρετανού πλοίαρχου να παραδοθεί: ""I have not yet begun to fight!" ("Δεν έχω αρχίσει ακόμα να Πολεμώ!").
Ιωάννης Βούλτζος

Ο Ιωάννης Βούλτζος (1890 - 1945) ήταν Έλληνας πολιτικός.
Μαργαρίτα Βαρλάμου

Η Μαργαρίτα Βαρλάμου είναι Ελληνίδα ηθοποιός.
Αλέξανδρος - Κωνσταντίνος Βούλτζος

Ο Αλέξανδρος - Κωνσταντίνος Βούλτζος (1914 - 16 Ιανουαρίου 1982) ήταν Έλληνας αξιωματικός του Βασιλικού Ναυτικού και πολιτικός που διετέλεσε βουλευτής και υπουργός.
Μαρίνους βαν ντερ Λούμπε

Ο Μαρίνους βαν ντερ Λούμπε ("Marinus van der Lubbe", 13 Ιανουαρίου 1909 - 10 Ιανουαρίου 1934) ήταν Ολλανδός κομμουνιστής κτίστης, ο οποίος κατηγορήθηκε για τον εμπρησμό του Ράιχσταγκ στις 27 Φεβρουαρίου 1933, συνελήφθη, δικάστηκε και εκτελέστηκε στη Λειψία, τον Ιανουάριο του 1934.
Κώστας Χαρίτος

Ο Κώστας Χαρίτος είναι φανταστικός ήρωας των αστυνομικών μυθιστορημάτων του Πέτρου Μάρκαρη.
Καρμπονάροι

Οι Καρμπονάροι ήταν μυστικές επαναστατικές οργανώσεις-εταιρείες που ιδρύθηκαν το 19ο αιώνα στην Ιταλία. Οι Ιταλοί "καρμπονάροι" επηρέασαν πολλές άλλες επαναστατικές ομάδες στην Ισπανία, τη Γαλλία, τη Ρωσία (Δεκεμβριστές π.χ.) καθώς και τη Φιλική Εταιρεία, τη μυστική οργάνωση που έθεσε τις βάσεις της Ελληνικής ανεξαρτησίας. Οι στόχοι των καρμπονάρων είχαν πατριωτικό και γενικότερα φιλελεύθερο-δημοκρατικό σκοπό, σε μια Ευρώπη που μετά την ήττα του Ναπολέοντα, τα μηνύματα της γαλλικής επανάστασης είχαν ατονήσει και οι αντιδραστικές δυνάμεις της φεουδαρχίας και του συντηρητισμού είχαν επανακτήσει τα πρωτεία. Με τον αυστριακό καγκελάριο Κλέμενς φον Μέττερνιχ στο τιμόνι, οι δυνάμεις αυτές σύμπηξαν την Ιερή Συμμαχία του 1815 και κατέπνιγαν κάθε κίνημα που μπορούσε να διαταράξει το υπάρχον στάτους κβο και να αναζωπυρώσει τα μηνύματα της Γαλλίας του 1789, μηνύματα περί ενός νέου κοινωνικού συμβολαίου με την παροχή συντάγματος και γενικότερες δημοκρατικές ελευθερίες.

Η Ιταλία, κατακερματισμένη εκείνη την περίοδο σε πόλεις-κράτη, αποτέλεσε το πρόσφορο έδαφος για την ένωση σε μυστικές εταιρείες ιταλών πατριωτών που ονειρεύονταν μια πατρίδα ενωμένη και ανεξάρτητη καθώς και δημοκρατική. Οι Καρμπονάροι σημάδεψαν μια ολόκληρη επαναστατική εποχή και μέλη τους πήραν μέρος σε σημαντικότατα γεγονότα, όπως την ιταλική επανένωση (το λεγόμενο Ριζορτζιμέντο), την επανάσταση του 1820 στην Ισπανία, στην Πορτογαλία και πολέμησαν στο πλευρό των Ελλήνων στον Αγώνα της Ανεξαρτησίας (βλ. το φιλέλληνα Σανταρόζα). Κυριάρχησαν στα νότια της Ιταλίας, την ώρα που στα βόρεια υπήρχαν οι οργανώσεις Αντέλφια (Adelfia, από την Ελληνική λέξη αδέλφια) και Φιλαντέλφια (Filadelfia, από την Ελληνική λέξη φιλαδέλφια).
Ιωάννης Κούλης

Ο Ιωάννης Κούλης (1910 - 1977) ήταν Έλληνας νομικός.
Ενώς

O Ενώς (Εβραϊκά: אֱנוֹשׁ), ήταν βιβλικός πατριάρχης πριν από τον κατακλυσμό, γιος του Σηθ και τρίτος κατά σειρά στο γενεαλογικό δέντρο από τον Αδάμ μέχρι τον Ιησού Χριστό. Γεννήθηκε όταν ο Σηθ ήταν 205 χρονών και έζησε 715 χρόνια κατά την Μετάφραση των Εβδομήκοντα. Έγινε επίσης πατέρας του Καϊνάν (γιος του Ενώς) όταν ήταν 190 χρονών, πάλι σύμφωνα με την Μετάφραση των Εβδομήκοντα.
Η Ορθόδοξη Εκκλησία τιμά τον Ενώς ως άγιο και εορτάζει τη μνήμη του την Κυριακή των Προπατόρων.

Κατηγορία:Πρόσωπα της Παλαιάς Διαθήκης
Κατηγορία:Άγιοι της Κυριακής των Προπατόρων
Νικόλαος Μομφερράτος

Ο Νικόλαος Μομφερράτος (28 Φεβρουαρίου 1924 - 21 Φεβρουαρίου 1985) ήταν Έλληνας εκδότης και τραπεζίτης, στενός φίλος και συνεργάτης του Κωνσταντίνου Καραμανλή. Ήταν ένας από τους πιο σημαντικούς παράγοντες του κεντροδεξιού Τύπου και από τα πιο γνωστά θύματα της τρομοκρατικής οργάνωσης 17 Νοέμβρη.
Ντέγιαν Μιλοβάνοβιτς

Ο Ντέγιαν Μιλοβάνοβιτς (σερβ. Дејан Миловановић - Dejan Milovanović), γεννημένος στις 21 Ιανουαρίου 1984 στη Σρέμσκα Μιτροβίτσα (Сремска Митровица - Sremska Mitrovica) της Βοϊβοντίνα, είναι διεθνής ποδοσφαιριστής από τη Σερβία. Έχει ύψος 1,81 και αγωνίζεται στη μεσαία γραμμή. Υπήρξε μέλος της εθνικής ελπίδων Σερβίας-Μαυροβουνίου στα ευρωπαϊκά πρωταθλήματα 2004 (φιναλίστ) και 2006, της εθνικής ελπίδων της Σερβίας στο ευρωπαϊκό του 2007 (φιναλίστ) ενώ με την ολυμπιακή ομάδα Σερβίας-Μαυροβουνίου μετείχε στην Ολυμπιάδα 2004. Έχει αναδειχθεί πρωταθλητής και κυπελλούχος Σερβίας με τον Ερυθρό Αστέρα και έχει αγωνιστεί στο γαλλικό πρωτάθλημα. Τη σεζόν 2011-12 και στο ξεκίνημα της επόμενης αγωνίστηκε στον Πανιώνιο ως δανεικός από τη ΡΚ Λανς. Στις 14 Νοεμβρίου 2012 διέκοψε τη συνεργασία του με την αθηναϊκή ομάδα κοινή συναινέσει.
Αριστείδης Έσσλιν

200px|right|thumb|Ο Σταυρός των Ιπποτών του Βασιλικού Τάγματος
Ο Αριστείδης Έσσλιν ("Aristeides Emanuel Bathasar von Hößlin"), 1839-1904, ήταν Έλληνας πολιτικός μηχανικός βαυαρικής καταγωγής.

Γεννήθηκε στην Αθήνα την 1η Δεκεμβρίου 1839 και σπούδασε πολιτικός μηχανικός. 
Απεβίωσε στη Λάρισα στις 27 Νοεμβρίου 1904.
Δολοφονήστε τον Μακάριο

Το Δολοφονήστε τον Μακάριο είναι ο τίτλος μίας ελληνικής δραματικής περιπέτειας, σε σκηνοθεσία Παύλου Φιλίππου και Κώστα Δημητρίου, σενάριο Τζόναθαν Ράμπολτ, του 1975, με πρωταγωνιστή τον Λάκη Κομνηνό, τον Στέλιο Καυκαρίδη, τον Αντώνη Κατσαρίδη, τους Νίκο Βασταρδή, Γιάννη Κανδήλα και τον Κώστα Καραγιώργη. Η διάρκεια της είναι 95 λεπτά. Η μουσική είναι του Μίκη Θεοδωράκη.

Η ταινία προβλήθηκε το 1975 και έκοψε 35.703 εισιτήρια. Στην ταινία εμφανίζεται και ο ίδιος ο Αρχιεπίσκοπος Μακάριος.
Αλμπέρτο Ντελ Ρίο

O Αλμπέρτο Ροντρίγκεζ (γεν. 25 Μαΐου 1977) είναι Μεξικανός επαγγελματίας παλαιστής. Είναι περισσότερο γνωστός ως "Αλμπέρτο Ντελ Ρίο" απο όταν ήταν στην εταιρεία επαγγελματικής πάλης WWE .

Πριν ασχοληθεί με το WWE, πάλευε ως Dos Caras, Jr. και ήταν μαχητής Μεικτών Πολεμικών Τεχνών στο Μεξικό και στην Ισπανία. Συγκεκριμένα στην "Consejo Mundial de Lucha Libre", όπου ήταν πρώην πρωταθλητής βαρέων βαρών.
Άννα Πρέλεβιτς

Η Άννα Πρέλεβιτς (σερβικά: Ана Прелевић, γενν. 28 Απριλίου 1990) είναι Ελληνίδα παρουσιάστρια, blogger, επιχειρηματίας και πρώην μοντέλο, βραβευμένη ως Σταρ Ελλάς 2010.
Παναγιώτης Σιφναίος

Ο Παναγιώτης Σιφναίος (1904 - 1979) ήταν Έλληνας πολιτικός και δημοσιογράφος.
Γιάννης Σιδεράκης

Ο Γιάννης Σιδεράκης (γενν. Αθήνα, 16 Νοεμβρίου 1987) είναι Έλληνας πρώην ποδοσφαιριστής, ο οποίος αγωνιζόταν στη θέση του τερματοφύλακα.
Δημήτρης Πετκάκης

O Δημήτρης Πετκάκης (γεν. στις 1 Αυγούστου 1983 στη Θεσσαλονίκη) είναι Έλληνας ποδοσφαιριστής που αγωνίζεται στην Ειρηνούπολη. Έχει ύψος 1,78 μ. και αγωνίζεται ως αμυντικός.
Ιάκωβος Γαριβάλδης

Ο Ιάκωβος Γαριβάλδης γεννήθηκε το 1952 στη Θεσσαλονίκη και μεγάλωσε στην Καλαμαριά, όπου φοίτησε στο τοπικό Γυμνάσιο μέχρι την Γ’ Λυκείου. Το 1970 μετανάστεψε στην Αυστραλία με την οικογένειά του. Το 1978 παντρεύτηκε την Άντρια και απέκτησε τρία παιδιά, την Φύλια, τον Γαβριήλ και τον Γιάννη.

Στην Αυστραλία συνέχισε τις σπουδές του αποκτώντας δίπλωμα Προγραμματιστή / Αναλυτή στους ηλεκτρονικούς υπολογιστές. Παρακολούθησε μαθήματα Λογισμικού στο Pearcey Centre for Computing του Πανεπιστημίου Monash, καθώς και του City and Guilds του Λονδίνου. Είναι αναγνωρισμένος διερμηνέας από την Εθνική Υπηρεσία Διερμηνέων ΝΑΑΤΙ Level 2.

Από τα πρώτα χρόνια της ζωής του στην Αυστραλία ασχολήθηκε με τη λογοτεχνία. 
Το 1993 ψηφίστηκε Πρόεδρος του Συνδέσμου Ελλήνων Λογοτεχνών και Συγγραφέων Αυστραλίας και έμεινε σ’ αυτή τη θέση μέχρι το 2004.
Is It Scary

Το Is It Scary είναι τραγούδι του Μάικλ Τζάκσον. Το τραγούδι αρχικά γράφτηκε για την ταινία "Addams Family Values", αλλά οι σκηνές, στις οποίες ακούστηκε το τραγούδι, ακυρώθηκαν λόγω διαφωνιών. Το τραγούδι ηχογραφήθηκε για το remix άλμπουμ του Τζάκσον, "Blood on the Dance Floor: HIStory in the Mix". Το "Is It Scary" γράφτηκε και παράχθηκε από τους Τζάκσον, Τζίμμι Τζαμ (Τζέιμς Χάρρις Γ') και Τέρρι Λέβις. 

Το "Is It Scary" έλαβε ανάμεικτες κριτικές. Μουσικά, το τραγούδια φάνηκαν στους κριτικούς ως η «σκοτεινή πλευρά» του Τζάκσον, και τα συγκρίνουν με τραγούδια από το υλικό της Μέρλιν Μάνσον. Τον Νοέμβριο του 2007, μια radio edit version του τραγουδιού κυκλοφόρησε ως προωθητικό single στις Κάτω Χώρες, ενώ τα promo singles με τα remixes κυκλοφόρησαν στις ΗΠΑ και στο Ηνωμένο Βασίλειο.
Ford Crown Victoria

To Ford Crown Victoria (Φορντ Κράουν Βικτόρια), γνωστό στην καθομιλουμένη των ΗΠΑ και ως Crown Vic, ήταν ένα εξαιρετικά μεγάλων διαστάσεων 4-πορτο σεντάν αυτοκίνητο, που παρήχθη από την αμερικανική αυτοκινητοβιομηχανία Ford, από τις 14 Ιανουαρίου 1991 έως τις 15 Σεπτεμβρίου 2011. Κατά τη διάρκεια της 20-ετούς παραγωγής του, υπέστη αρκετούς ανασχεδιασμούς και πολλές μηχανικές βελτιώσεις. Αντικατέστησε το Ford LTD Crown Victoria και αντικαταστάθηκε έμμεσα από το λίγο μικρότερο Ford Taurus έκτης γενιάς, που είχε μπει στην παραγωγή ήδη από τον Ιούνιο του 2009, το οποίο όμως τελικώς αποσύρθηκε από την παραγωγή στις 1 Μαρτίου 2019 χωρίς να υπάρξει πλέον διάδοχος.
Άγγελος Αγγελόπουλος

Ο Άγγελος Αγγελόπουλος (Βλαχορράπτης Αρκαδίας, 1904 - Αθήνα, 27 Απριλίου 1995) ήταν Έλληνας οικονομολόγος, πανεπιστημιακός, διοικητής της Εθνικής Τράπεζας και μέλος της Ακαδημίας Αθηνών.
Renault Wind

To Renault Wind ήταν ένα σπορ 2-θέσιο roadster αυτοκίνητο, που παρήχθη από τη γαλλική αυτοκινητοβιομηχανία Renault, από τον Σεπτέμβριο του 2010 έως τον Ιούνιο του 2013.
Μπαμπουράμ Μπαταράι

Ο Δρ Μπαμπουράμ Μπαταράι ("बाबुराम भट्टराई", 18 Ιουνίου 1954) είναι πολιτικός του Νεπάλ και ο 35ος πρωθυπουργός του Νεπάλ από τις 29 Αυγούστου 2011 ως τις 14 Μαρτίου 2013. Είναι ανώτατο μέλος της Διοικούσας Επιτροπής και αντιπρόεδρος του Ενοποιημένου Κομμουνιστικού Κόμματος του Νεπάλ (Μαοϊκού) [CPN (M)]. Το κόμμα του ξεκίνησε επαναστατικό αγώνα το 1996 και είχε ως αποτέλεσμα την αλλαγή του πολιτεύματος στο Νεπάλ από μοναρχία σε δημοκρατία. Η ιδεολογία του είναι σοσιαλιστική και κομμουνιστική. Εξελέγη μέλος της Συντακτικής Συνέλευσης το 2008 στην Γκόρχα και έπειτα από το σχηματισμό κυβέρνησης εκείνη τη χρονιά ανέλαβε υπουργός Οικονομικών.
Αμάμα Μπαμπάζι

Ο Πάτρικ Αμάμα Μπαμπάζι (Patrick Amama Mbabazi, ορθότερη προφορά: Εμ-μπαμπάζι, γενν. στις 16 Ιανουαρίου 1949) είναι δικηγόρος και πολιτικός από την Ουγκάντα, πρωθυπουργός της χώρας από τις 24 Μαΐου 2011 ως τις 18 Σεπτεμβρίου 2014. Νωρίτερα υπηρέτησε ως υπουργός Ασφαλείας από το Φεβρουάριο του 2009 ως το Μάιο του 2011. Υπήρξε γενικός γραμματέας του Κινήματος Εθνικής Αντίστασης από τον Ιούνιο του 2010 ως τον Ιούνιο του 2011.
 Είναι επίσης βουλευτής στην εκλογική περιφέρεια Κανούγκου, από το 2003. Ήρθε σε ρήξη με τον Μουσέβενι με αποτέλεσμα να αποχωρήσει από την πρωθυπουργία το 2014 και να διεκδικήσει ανεπιτυχώς την εκλογή του στις προεδρικές εκλογές του 2016.
Μουσείο Μερμάνο

Το Μουσείο Μερμάνο | Σπίτι του Βιβλίου "(Museum Meermanno | Huis van het Boek)", παλαιότερη ονομασία "Museum Meermanno-Westreenianum", είναι μουσείο που έχει πάρει το όνομά του από τους συλλέκτες Γιόχαν Μέρμαν (Johan Meerman, 1751-1815) και Βίλεμ Χέντρικ Γιάκομπ φαν Βέστρεενεν φαν Τίλαντ (Willem Hendrik Jacob van Westreenen van Tiellandt, 1783-1848). Βρίσκεται στη Χάγη, στην Ολλανδία, στην οδό Prinsessegracht 30. Διαθέτει σημαντική συλλογή από γλυπτά, βιβλία, γκραβούρες και πίνακες ζωγραφικής.
Γκόρντον Μπάνσαφτ

O Γκόρντον Μπάνσαφτ ("Gordon Bunshaft", 9 Μαΐου 1909- 6 Αυγούστου 1990) ήταν ένας από τους μοντέρνους αρχιτέκτονες που έγιναν γνωστοί μετά τον Β΄ Παγκόσμιο Πόλεμο στην Αμερική, την ίδια περίοδο με άλλους αρχιτέκτονες όπως ο Αλβάρ Αάλτο ("Alvar Aalto") και ο Λούις Καν ("Louis I. Kahn").
Ταντάο Άντο

Ο Ταντάο Άντο (, 13 Σεπτεμβρίου 1941 - ...) είναι Ιάπωνας αρχιτέκτονας.
Ανανίας Μάνος

Ο Επίσκοπος Ανανίας Μάνος, ήταν Έλληνας Επίσκοπος και Μητροπολίτης της Ιεράς Μητροπόλεως Καρυστίας και Σκύρου. Ο κατά κόσμον Αντώνιος Μάνος γεννήθηκε στην Χρισσό Παρνασσίδος το 1881 ή 1882. Φοίτησε στο Δημοτικό και το Σχολαρχείο Χρισσού και στο Γιάγτζειο Γυμνάσιο Αμφίσσης. Απεφοίτησε από την Θεολογική Σχολή του Πανεπιστημίου Αθηνών το 1914. Εκάρη Μοναχός και χειροτονήθηκε Διάκονος στην Ιερά Μονή Προφήτου Ηλιού Παρνασσίδος από τον Επίσκοπο Φωκίδος Αμβρόσιο και κατόπιν υπηρέτησε διαδοχικά ως Ιεροκήρυκας στις Μητροπόλεις Κορινθίας, Πολυανής και Κιλκισίου, Τρίκκης και Σερρών, στη Μητρόπολη Ύδρας διετέλεσε τοποτηρητής και στη Μητρόπολη Φωκίδος τοποτηρητής και Πρωτοσύγγελος. Υπηρέτησε επίσης ως στρατιωτικός ιερέας κατά τους Βαλκανικούς πολέμους και τον Α΄ παγκόσμιο πόλεμο  Έγραψε για τον Εθνομάρτυρα Επίσκοπο Σαλώνων Ησαΐα (1930) και διάφορα άρθρα σε εκκλησιαστικά περιοδικά και επαρχιακές εφημερίδες. 

Εξελέγη και χειροτονήθηκε Μητροπολίτης Καρυστίας και Σκύρου στις 5 Μαρτίου 1944 και κατόπιν μετατέθηκε από την Ιερά Σύνοδο στην χηρεύουσα θέση της Μητροπόλεως Τρίκκης και Σταγών στις 13 Οκτωβρίου 1945 αλλά δεν δέχτηκε την εκλογή και παρέμεινε στην Ιερά Μητρόπολη Καρυστίας και Σκύρου μέχρις ότου εκοιμήθη εν Κυρίω στις 16 Νοεμβρίου 1957. Εκεί ίδρυσε φιλόπτωχα ταμεία και φιλανθρωπικούς συλλόγους, οργάνωσε εράνους υπέρ των ανταρτοπλήκτων της Βορείου Ελλάδος, μοίραζε είδη ιματισμού σε πυροπαθή χωριά, έδειξε ενδιαφέρον για αύξηση των κατηχητικών σχολείων.
Κατηγορία:Έλληνες ιεράρχες
Ινιάτσιο Γκαρντέλα

Ο Ινιάτσιο Γκαρντέλα ("Ignazio Gardella", 30 Μαρτίου 1905-15 Μαρτίου 1999) ήταν Ιταλός αρχιτέκτονας με μεγάλο δημιουργικό έργο, που ξεκινά από το ιταλικό μοντέρνο κίνημα της δεκαετίας του ’30 και φτάνει ως τις παρυφές της Αρ Νουβό (Art Nouveau).
Λίνα Μπο Μπάρντι

Η Λίνα Μπο Μπάρντι ("Achillina Bo") γεννήθηκε στη Ρώμη της Ιταλίας στις 5 Δεκεμβρίου το 1914 και απεβίωσε στο Σάο Πάολο το 1992. Υπήρξε σπουδαία αρχιτέκτονας, σχεδιάστρια, σκηνογράφος, εικονογράφος κ.α. αφήνοντας πίσω της ανεκτίμητη πολιτισμική κληρονομιά που δυστυχώς δεν είναι ευρέως γνωστή παρά μόνο στη πατρίδα της Βραζιλία.